સેમી ધોતી સ્ટાઇલ એટલે કૉટન પાયજામામાં ધોતીનો લુક આપવામાં આવે છે. આવા પાયજામા થાઇઝ પાસેથી હેવી લાગે છે. હેવી એટલે કે ધોતીનો જે ફૉલ હોય છે એ થાઇઝ પાસે હોય છે એટલે જોવામાં હેવી લુક લાગે છે. સેમી ધોતી પાયજામા પણ સ્થૂળ શરીરવાળાઓએ પહેરવાના ટાળવાં અને કૉટન ફૅબ્રિકમાંથી બનેલા હોવાને કારણે ધોતીનો ફૉલ નીચે નથી પડતો, પરંતુ એમનો એમ જ રહે છે. સેમી ધોતી પાયજામા સાથે તમે શૉર્ટ કુરતી કે ક્રૉપ ટૉપ પહેરી શકો. સેમી ધોતી-પાયજામા સાથે લૉન્ગ કુરતી ન પહેરવી. લૉન્ગ કુર્તી પહેરવાથી ધોતીનો ફૉલ નહીં દેખાય અને પાયજામાનો લુક મરી જશે. સેમી ધોતી પાયજામા સાથે સ્પૅઘેટી ટ્યુનિક પહેરી એક ઇન્ડો-વેસ્ટર્ન લુક આપી શકાય.